આવકવેરા વિભાગના સૂત્રોના જણાવ્યા અનુસાર, આ 80 હજાર ખાતેદારોએ ક્યારેય કોઇ ટેક્સ ભર્યો નથી. આમાંથી કેટલાક ખાતાઓમાં 20 લાખથી પણ વધુ રકમ જમા કરવામાં આવી છે. હવે આવકવેરા વિભાગ દ્વારા આ તમામ લોકોને નોટિસ મોકલીને આ રકમનો સ્ત્રોત જણાવવાનું કહેવામાં આવ્યું છે. આ માહિતી નોટબંધી અંગે આવકવેરા વિભાગ દ્વારા સીબીડીટીના નિરિક્ષણ હેઠળ તૈયાર કરવામાં આવેલ સ્ટેટસ રિપોર્ટમાંથી મળી છે. મળતી માહિતી અનુસાર, આવકવેરા વિભાગનો આ રિપોર્ટ વડાપ્રધાન કાર્યાલય ખાતે પણ મોકલવામાં આવશે. આ રિપોર્ટમાં આવકવેરા વિભાગ એ પણ જણાવશે કે, તે કયા ખાતામાં જમા થયેલ પૈસા પર શું કાર્યવાહી કરનાર છે.